|  |
| --- |
| Työ- ja elinkeinoministeriökirjaamo@tem.fi |
| TEM:n lausuntopyyntö 7.11.2017 |
|  |
| TE-asiakaspalvelukeskuksen lausunto työttömyysturva- ja julkisen työvoima- ja yrityspalvelulain muuttamisesta |

Työ- ja elinkeinoministeriö on pyytänyt lausuntoa luonnokseen hallituksen esitykseksi eduskunnalle laeiksi työttömyysturvalain ja julkisesta työvoima- ja yrityspalvelulain muuttamisesta. TE-asiakaspalvelukeskus toteaa seuraavaa:

* Esitys siitä, että työnhakijalla olisi oikeus työttömyysetuuteen opintojen estämättä jos opinnot kestävät enintään kuusi kuukautta ja antavat ammatillisia valmiuksia tai tukevat yritystoimintaa, on hyvä ja kannatettava. Esitys selkeyttää mahdollisuutta opiskella työttömyyden aikana ja antaa työnhakijalle mahdollisuuden kouluttautua yrittäjäksi tai pätevöityä esimerkiksi toista ammattia varten tai suorittaa loppuun keskenjääneitä opintoja.

TE-asiakaspalvelukeskus pyytää huomioimaan lakiesityksen seuraavassa valmistelussa seuraavaa:

* Esitetyn TTL 2 luvun 10 a §:n mukaan työnhakija voisi opiskella enintään 6 kk 10 §:n 1-3 momentin mukaisia opintoja. 10 §:n 4-5 momentin opinnot on muutoksesta jätetty pois, miksi? Eivätkö kaikki opinnot voisi kuulua muutoksen piiriin pl. harrastusluontoiset opinnot?
* Jotta lakiluonnoksessa esitetty onnistuisi asiakkaan ohjaamisen ja neuvonnan näkökulmasta, koko maassa tulee olla yhtenäiset toimintatavat. Huolena on tuleeko TE-toimistojen välillä olemaan eroa tulkinnoissa mitkä opinnot käytännössä voivat sisältyvät uuteen pykälään (ammatillisia valmiuksia antavat tai yritystoimintaa tukevat).
* Esitykseen olisi hyvä lisätä määritys opintosuorituksista; tämä takaisi kaikille asiakkaille tasavertaisen mahdollisuuden opiskella ja vähentäisi myös oppilaitosten kuormitusta, joka väistämättä seuraa esitetystä mallista johtuen. Huolta herättää ajatus ns. taktisesta pelistä jossa opiskelija (ja myös oppilaitos) pyrkii saamaan opintojen kestoksi max 6 kk ja siten pääsemään etuuden piiriin.

* Esityksestä poiketen TE-asiakaspalvelukeskus ehdottaa, voisiko työnhakijan opiskelua tukea siten, että jos henkilö aloittaa esim. 8 kk kestävät opinnot eikä TE-toimisto puolla työttömyysetuudella tuettuna opintoja, voisi tämä opiskella 6 kk työttömyysetuudella ja sen jälkeen todettaisiin opintojen pää-/sivutoimisuus. Periaate olisi vastaava kuin yrittäjiä koskeva v. 2018 alusta tuleva (4 kk) muutos.

|  |  |
| --- | --- |
|  Johtaja | Irma Valtonen |
|  |  |
|  |  |
|  |  |
|  Palvelupäällikkö | Kirsi Suovalkama |